b'\n_START_ARTICLE_\nLlibre dels Salms\n_START_SECTION_\nLa teologia dels salms\n_START_PARAGRAPH_\nNo \xc3\xa9s una teologia unit\xc3\xa0ria, es centraran en temes com\xc2\xa0: el (re)coneixement de D\xc3\xa9u, l\xe2\x80\x99amor, la miseric\xc3\xb2rdia i la bondat del Senyor, les seves intervencions salv\xc3\xadfiques en la hist\xc3\xb2ria, l\xe2\x80\x99elecci\xc3\xb3 del seu poble. Aquests elements eren reviscuts en el marc del culte i la lit\xc3\xbargia. Alguns dels encap\xc3\xa7alaments dels salms contenen indicacions precises que provenen del seu context cultual: Per la dedicaci\xc3\xb3 del Temple (Sl 30), per a la diada del dissabte (Sl 92), lloan\xc3\xa7a (Sl 100), per una ofrena memorial (Sl 38 i 70). Altres salms nom\xc3\xa9s tenen indicis que ens permeten intuir l\xe2\x80\x99\xc3\xa0mbit en el qual podien haver nascut o eren recitats (vots i promeses, benediccions sacerdotals, lletanies, oracles de salvaci\xc3\xb3, pelegrinatges, processons, intervencions de l\xe2\x80\x99assemblea amb respostes...)\n_START_SECTION_\nEl m\xc3\xb3n simb\xc3\xb2lic del Salm\n_START_PARAGRAPH_\nEl m\xc3\xb3n simb\xc3\xb2lic \xc3\xa9s molt variat. Emmarquen m\xc3\xbaltiples camps de realitat de l\xe2\x80\x99univers i de l\xe2\x80\x99experi\xc3\xa8ncia de l\xe2\x80\x99home. Ser\xc3\xa0 constant la refer\xc3\xa8ncia a tota mena de situacions de la vida humana.'